Ego Odo dux Burgundie notum volo fieri tam futuris quam presentibus quod Matheus et Hugo fratres et eorum sorores Avins et Elisanz et eorum mater Dameruns, ad cuius dotem pertinebat quarta pars de Colummers, concesserunt fratribus Quintiaci perpetuo pasturam totius quarte partis finagii de Colummers in elemosinam, etiam si pastio fuerit in nemoribus ad usum omnium animalium et pecorum suorum exceptis porcis cum pastio fuerit in nemoribus et usum nemorum omni tempore ad bordam et ramatam construendam et ignem faciendum et aisantiam aque. Concesserunt etiam eisdem fratribus quod si animalia aut pecora eorum aliquod alicui dampnum intulerint solo capitali restituto alia non exsolvetur emendatio. Promiserunt insuper quod siqua querela prefatis fratribus in his omnibus emerserit plenarie garantizabunt. Huius rei testes sunt : Matheus miles de Lania, Matheus Destez, Hugo de Bailo, Adam prior, Petrus subprior, Milo cellerarius, Girardus quondam cellerarius, monachi Quintiaci, Galterius, Bernerius, Durannus. Ut autem hoc totum imperpetuum ratum habeatur. Ego Odo dux Burgundie manutemento accepi. Rogatu Damerum et Mathei et Hugonis et Avins et Elisanz et presentem paginam sigillo meo roboravi. Actum anno Domini Mo CCo Vo.